Ευάγγελος Βενιζέλος

Ο Ευάγγελος Βενιζέλος (Θεσσαλονίκη, 1 Ιανουαρίου 1957) είναι Έλληνας πολιτικός του χώρου της κεντροαριστεράς, ο οποίος διετέλεσε αντιπρόεδρος της Κυβέρνησης της Ελλάδας σε τρεις κυβερνήσεις, πολλές φορές υπουργός καθώς και πρόεδρος του ΠΑΣΟΚ. Ήταν από τα ηγετικά πολιτικά πρόσωπα που συνδέθηκαν με τη διαχείριση της ελληνικής κρίσης χρέους. Σήμερα, απέχει από την ενεργό πολιτική προτιμώντας την διδασκαλία, επιστρέφοντας στην έδρα του Συνταγματικού Δικαίου στο Τμήμα Νομικής του Αριστοτελείου Πανεπιστημίου Θεσσαλονίκης.https://www.iefimerida.gr/politiki/mitsotakis-exetazoyme-tin-ypohreotiki-strateysi-sta-18 Το 2015 ίδρυσε τον "Κύκλο Ιδεών", ένα think tank που λειτουργεί ως forum δημοσίου διαλόγου. Το 1990 εξελέγη μέλος της Κεντρικής Επιτροπής του ΠΑ.ΣΟ.Κ. και εκλεγόταν συνεχώς βουλευτής Α' Θεσσαλονίκης από το 1993 έως το 2015

 Πανεπιστημιακή σταδιοδρομία 

To 1974 εισήχθη στη Νομική Σχολή του Αριστοτελείου Πανεπιστημίου Θεσσαλονίκης. Κατά τη διάρκεια των σπουδών του διετέλεσε μέλος του Συλλόγου Φοιτητών Νομικής και των Συμβουλίων της Φοιτητικής Ένωσης του Πανεπιστημίου Θεσσαλονίκης και της Εθνικής Φοιτητικής Ένωσης Ελλάδος. Αποφοίτησε από τη Νομική το 1978 και πραγματοποίησε τις μεταπτυχιακές σπουδές στο Πανεπιστήμιο του Παρισιού ΙΙ.

Το 1980 αναγορεύθηκε διδάκτωρ Νομικής στη Νομική Σχολή του Αριστοτελείου Πανεπιστημίου Θεσσαλονίκης, όπου το 1984 εκλέχθηκε υφηγητής και στη συνέχεια καθηγητής του Συνταγματικού Δικαίου.

Είναι επίτιμος διδάκτορας νομικής του Πανεπιστημίου La Trobe της Μελβούρνης. Το συγγραφικό του έργο περιλαμβάνει βιβλία και μελέτες στο πεδίο του συνταγματικού δικαίου, της πολιτικής θεωρίας, της πολιτιστικής πολιτικής κ.ά. Πιο πρόσφατα, παράλληλα με την πολιτική του δραστηριότητα, το συγγραφικό του έργο αφορά την αναθεώρηση του Συντάγματος, την προοπτική του Ευρωπαϊκού Συντάγματος, τις σχέσεις Κράτους και Εκκλησίας, το «ανοιχτό κόμμα» ως μορφή συλλογικού πολιτικού υποκειμένου της μεταβιομηχανικής εποχής, τον «Πολιτισμό των Πολιτισμών» ως απάντηση στη θεωρία της «σύγκρουσης των πολιτισμών», τη σχέση «ελληνικότητας» και «δυτικότητας» κ.α.

 Πολιτική σταδιοδρομία 
Το 1998 ως υπουργός Πολιτισμού υπέγραψε την αναγνώριση της Γενοκτονίας των Ελλήνων της Μικράς Ασίας από το Τουρκικό Κράτος με την καθιέρωση της 14ης Σεπτεμβρίου ως ημέρας εθνικής μνήμης.ΦΕΚ Α 234 / 13.10.199814 Σεπτεμβρίου: Ημέρα Εθνικής Μνήμης της Γενοκτονίας των Ελλήνων της Μικράς Ασίας, 14 Σεπτεμβρίου 2019, in.grΕρωτηματικά από αίμα για τη Μικρασιατική Καταστροφή, ΤΑ ΝΕΑ, 24 Φεβρουαρίου 2001Μικρά Ασία και αμφισβήτηση της Ιστορίας, Η ΚΑΘΗΜΕΡΙΝΗ, 16.09.2001

Διετέλεσε μέλος του Εκτελεστικού Γραφείου του ΠΑΣΟΚ. Ακόμη, ήταν ο εισηγητής της Αναθεώρησης του Ελληνικού Συντάγματος που άρχισε το 1996 και ολοκληρώθηκε τον Απρίλιο του 2001. Εισηγήθηκε νομοθετικό έργο στους τομείς των μέσων ενημέρωσης, της δικαιοσύνης, της ενέργειας, του πολιτισμού κ.ά.

Με εισήγησή του ψηφίστηκαν μεταξύ άλλων νόμοι για τα μέσα ενημέρωσης, για την απορρύθμιση της αγοράς ηλεκτρικής ενέργειας, για την προστασία των αρχαιοτήτων και της πολιτιστικής κληρονομιάς. Κατά τη θητεία του στο Υπουργείο Πολιτισμού οργανώθηκε η αμφιλεγόμενη Πολιτιστική Ολυμπιάδα ενόψει των Ολυμπιακών Αγώνων της Αθήνας του 2004.

Ως υπουργός Πολιτισμού επικρίθηκεAρον, άρον... αποκαθήλωσον αυτόν , Καθημερινή, 11/12/2003 για την απόφασή του τον Δεκέμβριο του 2003 να επιβάλει την απομάκρυνση του έργου “Asperges Me”, που επιδείκνυε ένα σταυρό και ένα πέος σε στύση, μετά από αντιδράσεις που ξεκίνησαν από τον Γιώργο Καρατζαφέρη. Το έργο αυτό είχε φιλοτεχνήσει ο Thierry de Cordier με το οποίο και συμμετείχε στη διεθνή έκθεση OUTLOOK, που πραγματοποιήθηκε υπό την αιγίδα του Υπουργείου Πολιτισμού στο πλαίσιο της Πολιτιστικής Ολυμπιάδας.Η Espresso του μεσονυκτίου, Ο Ιός, Ελευθεροτυπία, 12/6/2005

 Διεκδίκηση της Προεδρίας του ΠΑΣΟΚ 
200px|αριστερά|μικρογραφία|Ο Βαγγέλης Βενιζέλος το 2007, στην Κομοτηνή, ως υποψήφιος πρόεδρος του ΠΑΣΟΚ.
Μετά την ήττα του ΠΑΣΟΚ στις εκλογές του 2007 (όπου εξελέγη πρώτος σε σταυρούς στην Περιφέρεια της Α' Θεσσαλονίκης) δήλωσε από το Ζάππειο Μέγαρο ότι θα διεκδικήσει την αρχηγία του κινήματος. Μαζί του τάχθηκαν στελέχη του ΠΑΣΟΚ, όπως ο Ανδρέας Λοβέρδος, ο Κίμων Κουλούρης και ο Χρίστος Βερελής. Ωστόσο, στις εσωκομματικές εκλογές που διεξήχθησαν στις 11 Νοεμβρίου 2007, έλαβε τη δεύτερη θέση.

 Κυβερνητική θητεία μετά το 2009 
Στις εκλογές του 2009 επανεκλέχθηκε βουλευτής της Α' περιφέρειας Θεσσαλονίκης, πρώτος σε σταυρούς προτίμησης. Μετά τη νίκη του ΠΑΣΟΚ στις εκλογές ορκίστηκε υπουργός Εθνικής Άμυνας στην κυβέρνηση του Γιώργου Παπανδρέου. Η ανάθεση του Υπουργείου συνοδεύτηκε όμως και από μείωση των αρμοδιοτήτων του, καθώς αφενός ο νευραλγικός τομέας των εξοπλισμών ανατέθηκε στον αναπληρωτή υπουργό Πάνο Μπεγλίτη και αφετέρου οι εισηγήσεις άμυνας προς το Κυβερνητικό Συμβούλιο Εξωτερικών και Άμυνας (ΚΥΣΕΑ) ανατέθηκαν στον αντιπρόεδρο της Κυβέρνησης Θεόδωρο Πάγκαλο.

Τον Ιούνιο του 2011 η επικείμενη ψήφιση του μεσοπρόθεσμου προγράμματος δημοσιονομικής προσαρμογής 2012-2015 προκάλεσε έντονες κοινωνικές αντιδράσεις που εκφράστηκαν με μεγάλες πολυήμερες διαδηλώσεις και κυβερνητική κρίση που συνοδεύτηκε με παραιτήσεις και ανεξαρτητοποιήσεις βουλευτών. Η κατάσταση αυτή οδήγησε στον κυβερνητικό ανασχηματισμό της 17ης Ιουνίου, με τον οποίο ο Ευάγγελος Βενιζέλος ανέλαβε το Υπουργείο Οικονομικών. Παράλληλα ανέλαβε και Αντιπρόεδρος της Κυβέρνησης.news247  Σαρωτικός ανασχηματισμός με Βενιζέλο αντιπρόεδρο

Επί των ημερών του ψηφίστηκε το μεσοπρόθεσμο πρόγραμμα δημοσιονομικής προσαρμογής και υπήρξε η συμφωνία της συνόδου κορυφής της Ευρωπαϊκής Ένωσης της 21ης Ιουλίου για τη μείωση του ελληνικού χρέους. Στο επόμενο διάστημα ο Ευάγγελος Βενιζέλος δέχτηκε έντονη κριτική για τη διμερή συμφωνία με τη Φινλανδία, με την οποία της εξασφαλίζονταν εγγυήσεις για συμμετοχή της στο νέο πακέτο διάσωσης της Ελλάδας.Ελευθεροτυπία Θα τους δανείσουμε για να μας δανείσουν (17-08-2011)Καθημερινή  Ειδική συμφωνία με Φινλανδία για το δάνειο (17-08-2011)Επίκαιρα  Η συμφωνία με τη Φινλανδία ναρκοθετεί το δεύτερο δάνειο Η συμφωνία μεταξύ των δύο χωρών προκάλεσε άμεσα αντιδράσεις άλλων χωρών της Ευρωζώνης, όπως η Αυστρία, η Ολλανδία και η Σλοβακία, που απαίτησαν αντίστοιχες συμφωνίες, άλλα και της Γερμανίας, που παρενέβη για να θέσει άκυρη τη συμφωνία Ελλάδας-Φινλανδίας.Ελευθεροτυπία Ντόμινο αξιώσεων απειλεί τα 109 δισ.Καθημερινή  Γερμανική παρέμβαση στη συμφωνία Ελλάδας και Φινλανδίας για τις εγγυήσεις

Στα τέλη Αυγούστου ανακοινώθηκαν μεγάλες αποκλίσεις της ελληνικής οικονομίας από τους στόχους.ΣΚΑΙ  Εκτός στόχου ο προϋπολογισμός (20-08-2011)Καθημερινή 
«Τρύπα» 4,57 δισ. στον προϋπολογισμό, εκτός στόχων έσοδα – δαπάνες (23-09-2011) Στο ίδιο διάστημα οι διαπραγματεύσεις του υπουργού με το κλιμάκιο της τρόικα των δανειστών της Ελλάδας κατέληξε σε αδιέξοδο.news247.gr Δεν τα βρήκε με τον Βενιζέλο και αποχώρησε η Τρόικα Με την αποχώρησή της η τρόικα έστειλε μήνυμα για λήψη νέων μέτρων Ελευθεροτυπία Τρισέ: Ηχηρό μήνυμα η αποχώρηση της τρόικας Αμέσως μετά ο υπουργός ανακοίνωσε νέα έκτακτα συμπληρωματικά μέτρα οικονομικού χαρακτήρα. Λίγο αργότερα ανακοίνωσε την θέσπιση ενός νέου φόρου στα ακίνητα που η είσπραξή του θα γίνει μέσω του λογαριασμού της ΔΕΗ. Η απόφαση αυτή ερχόταν σε πλήρη αντίθεση με τις προ δύο μηνών δηλώσεις του όπου ανέφερε: «δεν είναι ο λογαριασμός της ΔΕΗ ο μοχλός για να εισπράττεις τέλη ή φόρους»news247.gr  Ο Βενιζέλος διέψευσε τον εαυτό τουnewsit.gr  Ανακόλουθοι σε όλα! Συνεπείς μόνο στα χαράτσια

Ακολούθησε η ψήφιση του πολυνομοσχεδίου για το νέο βαθμολόγιο-μισθολόγιο του δημοσίου, τις μειώσεις σε κύριες και επικουρικές συντάξεις, τις μειώσεις στο εφάπαξ, τη νέα φορολογική κλίμακα και τις αλλαγές στα εργασιακά. Στις 27 Οκτωβρίου 2011 υπήρξε συμφωνία της συνόδου κορυφής της ΕΕ για «κούρεμα» του ελληνικού χρέους έως 50%, που χαιρετίστηκε θετικά από την Κυβέρνηση. Λίγες μέρες μετά και ενώ η χώρα βρισκόταν σε κλίμα κοινωνικής έντασης ο πρωθυπουργός ανακοίνωσε την απόφασή του για διεξαγωγή δημοψηφίσματος. Ο Βενιζέλος δε διαφώνησε με αυτή την πρόταση και την υπερασπίστηκε σε τηλεοπτική του εμφάνιση. Τρεις μέρες μετά και αφού είχε προηγηθεί η από κοινού ανακοίνωση της Άνγκελα Μέρκελ και του Νικολά Σαρκοζί πως από το αποτέλεσμα του δημοψηφίσματος θα κριθεί στην ουσία η παραμονή της Ελλάδας στην Ευρωζώνη αλλά και πως παγώνει η εκταμίευση της έκτης δόσης του παλαιότερου πακέτου διάσωσης μέχρι τη διενέργεια του δημοψηφίσματος, τάχθηκε κατά του δημοψηφίσματος.Πρώτο Θέμα  Βενιζέλος κατά δημοψηφίσματος – Δήλωση «βόμβα»

Στην κυβέρνηση συνεργασίας του Λουκά Παπαδήμου διατήρησε τη θέση του αντιπροέδρου της Κυβέρνησης και του υπουργού Οικονομικών. Στα τέλη Νοεμβρίου στην ετήσια αξιολόγηση της βρετανικής εφημερίδας Financial Times, ο Ευάγγελος Βενιζέλος κατέλαβε την τελευταία θέση μεταξύ των υπουργών οικονομικών της ΕΕ.τ Νέα Τελευταίος μεταξύ των υπουργών οικονομικών ο Ευάγγελος ΒενιζέλοςFinancial Times 2011 FT ranking of European finance ministers

 Πρόεδρος του ΠΑΣΟΚ και κυβερνητικός εταίρος 
Στην εθνική συνδιάσκεψη του ΠΑΣΟΚ στις 12 Μαρτίου του 2012 ανακηρύχθηκε ο μοναδικός υποψήφιος για το αξίωμα του προέδρου του κόμματος, καθώς ήταν ο μοναδικός ο οποίος κατάφερε να συγκεντρώσει τον απαραίτητο αριθμό υπογραφών βάσει καταστατικού.

Μετά τις βουλευτικές εκλογές του Ιουνίου του 2012, υπήρξε συμφωνία μεταξύ του ΠΑΣΟΚ, της ΝΔ και της ΔΗΜΑΡ, για συγκρότηση κυβέρνησης συνασπισμού, με Πρωθυπουργό τον Πρόεδρο της ΝΔ Αντώνη Σαμαρά. Τα μέλη της τρικομματικής αυτής Κυβέρνησης επιλέχθηκαν από τους τρεις πολιτικούς αρχηγούς. Ο Ευάγγελος Βενιζέλος, επέλεξε να μην προτείνει κοινοβουλευτικά στελέχη του κόμματός του, αλλά πρότεινε προσωπικότητες οι οποίες δεν είναι "καθαρά" στελέχη του κόμματος.

Μετά την αποχώρηση της ΔΗΜΑΡ από την κυβέρνηση, ξεκαθάρισε ότι στηρίζει την κυβέρνηση. Μαζί με τον πρωθυπουργό Αντώνη Σαμαρά, προχώρησαν σε ανασχηματισμό της Κυβέρνησης, με τον ίδιο να αναλαμβάνει αντιπρόεδρος της κυβέρνησης και υπουργός Εξωτερικών της χώρας.

Στον ανασχηματισμό επέλεξε να τοποθετήσει κοινοβουλευτικά στελέχη του ΠΑΣΟΚ. Τις δύο αυτές θέσεις κράτησε και μετά τον δεύτερο ανασχηματισμό της κυβέρνησης, στις 9 Ιουνίου του 2014.


 Εκλογές Ιανουαρίου 2015 και παραίτηση 
Οδήγησε το κόμμα στις βουλευτικές εκλογές του Ιανουαρίου του 2015, στις οποίες πήρε πολύ χαμηλό ποσοστό και εξελέγη έβδομο, με μόλις 4,68% των ψήφων και 13 βουλευτές. Μετά από αυτήν την εξέλιξη, ανακοίνωσε τη διεξαγωγή συνεδρίου τον Ιούνιο. Τελικώς, έπειτα από εσωκομματικές πιέσεις, παραιτήθηκε από τη θέση του προέδρου στις 5 Ιουνίου 2015.

 Αποχώρηση από το Κίνημα Αλλαγής 
Την 1η Ιουνίου 2019, αποχώρησε από το ΚΙΝΑΛ λόγω διαφωνίας με τους χειρισμούς της προέδρου Φώφης Γεννηματά. Αφορμή αποτέλεσε η τοποθέτηση του Γιώργου Καμίνη ως επικεφαλής του ψηφοδελτίου επικρατείας ενόψει των βουλευτικών εκλογών του 2019, με τον ίδιο να τοποθετείται στην τελευταία θέση.https://www.kathimerini.gr/politics/1027128/apochorei-apo-to-kinal-o-ey-venizelos/

Μερικές μέρες αργότερα, ο Ευάγγελος Βενιζέλος πραγματοποίησε την αποχαιρετιστήρια ομιλία του στη Βουλή, δηλώνοντας ταυτόχρονα μάχιμος και ενεργός πολίτης.https://www.protothema.gr/politics/article/897356/i-teleutaia-omilia-tou-euaggelou-venizelou-sti-vouli/

Τον Απρίλιο του 2023, αρνήθηκε ότι μπορεί να είναι υποψήφιος Πρωθυπουργός μετά τις Βουλευτικές εκλογές του Μαΐου 2023, σε μια πιθανή Κυβέρνηση συνεργασίας.

Κατά τη συζήτηση του Νομοσχεδίου για τα Μη Κρατικά Πανεπιστήμια στην Ελλάδα, που έφερε προς ψήφιση η Νέα Δημοκρατία, ο Ευάγγελος Βενιζέλος, με αναρτήσεις του σε μέσα κοινωνικής δικτύωσης χαρακτηρίζει ακατανόητη τη θέση του ΠΑΣΟΚ. Ενώ για το Νομοσχέδιο για την ισότητα στον πολιτικό γάμο και τον γάμο ομοφύλων, είχε ταχθεί υπέρ.

 Επιστροφή στο ΠΑΣΟΚ -  Κίνημα Αλλαγής 
Ο Ευάγγελος Βενιζέλος εντάχθηκε και πάλι στις τάξεις του ΠΑΣΟΚ – Κίνημα Αλλαγής, συμμετέχοντας στην επετειακή εκδήλωση των 50 ετών από την ίδρυση του ΠΑΣΟΚ, που έλαβε χώρα στο Ζάππειο Μέγαρο, στις 3 Σεπτεμβρίου 2024.  Επιπλέον, συμμετείχε ως ψηφοφόρος στις Εσωκομματικές εκλογές ΠΑΣΟΚ - Κινήματος Αλλαγής 2024.

 Σκάνδαλο "Λίστας Λαγκάρντ" 
Μετά την δήμευση των στοιχείων λογαριασμών καταθέσεων περίπου 127.000 πελατών με 300.000 λογαριασμούς της HSBC από τον πληροφοριοδότη Hervé Falciani το 2008, την επακόλουθη παράδοση του ηλεκτρονικού αρχείου  στην Κριστίν Λαγκάρντ (τότε υπουργού Οικονομικών της Γαλλίας) https://www.spiegel.de/international/business/interview-hsbc-swiss-bank-whistleblower-herve-falciani-on-tax-evasion-a-911279.html?sara_ref=re-xx-cp-sh και στη συνέχεια (το 2011) μέρους του υλικού που αφορούσε Έλληνες καταθέτες στον Έλληνα υπουργό Οικονομικών Γιώργο Παπακωνσταντίνου και στον διάδοχο του Ευάγγελο Βενιζέλο, Το τμήμα αυτό του ηλεκτρονικού αρχείου που έμεινε στην Ιστορία με το όνομα "Λίστα Λαγκάρντ" "χάθηκε" και παρέμεινε αναξιοποίητο από τις ελληνικές φορολογικές αρχές σε πλήρη αντίθεση με τις ισπανικές και γαλλικές φορολογικές υπηρεσίες που κατάφεραν να ανακτήσουν μέρος των  φοροδιαφυγόντων  εσόδων. Η "Λίστα Λαγκάρντ" επανεμφανίστηκε το 2012 https://www.kathimerini.gr/politics/16696/analytiki-katathesi-toy-ey-venizeloy-gia-ti-lista-lagkarnt/# όταν ο Ευάγγελος Βενιζέλος την βρήκε στο γραφείο του "στην κατάσταση που του την είχε παραδώσει ο Κος Διώτης" (πρώην επικεφαλής ΣΔΟΕ) και την παρέδωσε στον τότε πρωθυπουργό.

 Εξωτερικοί σύνδεσμοι 
 Βιβλιογραφία 
 Ομιλίες https://www.blod.gr/speakers/benizelos-eyaggelos/

 Παραπομπές 

 Πηγές 
 Βουλή των Ελλήνων - Ευάγγελος Βενιζέλος
 Προσωπικός ιστότοπος του Ευάγγελου Βενιζέλου

Κατηγορία:Έλληνες υπουργοί Οικονομικών
Κατηγορία:Βουλευτές Α΄ Θεσσαλονίκης
Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Πολιτισμού
Κατηγορία:Έλληνες υπουργοί Ανάπτυξης
Κατηγορία:Έλληνες υπουργοί Εθνικής Άμυνας
Κατηγορία:Έλληνες υπουργοί Τύπου και Μέσων Μαζικής Ενημέρωσης
Κατηγορία:Έλληνες υφυπουργοί Προεδρίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Αρχηγοί του ΠΑΣΟΚ
Κατηγορία:Αντιπρόεδροι της Κυβέρνησης της Ελλάδας
Κατηγορία:Έλληνες υπουργοί Εξωτερικών
Κατηγορία:Έλληνες συνταγματολόγοι
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης